钦定古今图书集成/理学汇编/文学典/第026卷 > 郭象
## 钦定古今图书集成/理学汇编/文学典/第026卷 > 郭象

按《晋书》本传：“象字子元，少有才理，好《老》《庄》，能清言。太
尉王衍每云：‘听象语，如悬河泻水，注而不竭’。州郡辟
召，不就。常闲居以文论自娱。后辟司徒掾，稍至黄门
侍郎。东海王越引为太傅主簿，甚见亲委。遂任职当
权，熏灼内外，由是《素论》去之。永嘉末，病卒。著《碑论》十
二篇。先是，注《庄子》者数十家，莫能究其旨统。向秀于”
旧注外而为解义，妙演奇致，大畅《元风》。惟《秋水》《至乐》
二篇未竟而秀卒。秀子幼，其义零落，然颇有别本。迁
流象为人行薄，以《秀义》不传于世，遂窃以为己注，乃
自注《秋水》《至乐》二篇，又易《马蹄》一篇。其馀众篇，或点
定文句而巳。其后《秀义》别本出，故今有向、郭二《庄》，其
义一也。